Amelia – Roekeloos
Gepubliseer deurRoekeloos	 18/01/2010 21/04/2020 Los kommentaar op Amelia
Eendag was daar 'n vrou wat vliegtuie gevlieg het … en toe is sy getroud.
Dit is kortliks regisseur Mira Nair se teleurstellende weergawe van die storie van die formidabele vlieënier Amelia Earhart. Die film maak dit nooit duidelik wat hierdie vrou so besonders gemaak het nie.
Aan die positiewe kant is Nair se films altyd aanskoulik en Amelia is geen uitsondering nie. Ons word meegevoer oor die allermooiste landskappe. Soveel so dat dit soms voel asof jy na 'n dokumentêre rolprent van National Geographic kyk.
Van Hilary Swank in die hoofrol en die dikdood Richard Gere wat haar die hof maak kan mens nie veel sê nie. Die waspoppe van Madame Tussaud toon meer lewe as die twee in hierdie film.
As dit 'n getroue weergawe is van wat Amelia Earhart was (en ek twyfel), dan sal 'n film oor die lewe van Mike Schutte meer sin maak.
Die hoogtepunt van Amelia is Gabriel Yared se klankbaan.
Gaan kyk dit net in 'n teater as jy goeie kamerawerk wil sien.
Met: Hilary Swank, Richard Gere en Ewan McGregor
11 Januarie 20100.3
Gepubliseer deurRoekeloos 18/01/2010 21/04/2020 Gepubliseer inFlieks & TVSleutelwoorde: Amelia Earhart, Ewan McGregor, Hilary Swank, Mira Nair, Richard Gere